8 அவர்களின் வழிமரபினர் அவர்கள்முன் நிலைபெறுகின்றனர்;  அவர்களின் வழித்தோன்றல்கள் அவர்கள் கண்முன் நிலைத்திருக்கின்றனர். 9 அவர்களின் இல்லங்களில் அச்சமற்ற அமைதி நிலவுகின்றது.  கடவுளின் தண்டனை அவர்கள்மேல் விழவில்லை. 10 அவர்களின் காளைகள் பொலிகின்றன; ஆனால் பிசகுவதில்லை.  அவர்களின் பசுக்கள் கருவுறும்; ஆனால் கரு கலைவதில்லை. 11 மந்தைபோல அவர்கள் தம் மழலைகளை வெளியனுப்புகின்றனர்;  அவர்களின் குழந்தைகள் குதித்தாடுகின்றனர்.